Parlamenttä bu insannar, bekim bişey yapamayaceklar, ama partiyaya läzımnı proţentları getireceklär. Sora da, eni seçimnerädan, partiyalar, kendi esaplarını düşünüp, seçimcilär için unudaceklar. Parlamenta seçildiktän sora, partiyalar için bu önemli diil.

İlk günü, adetä görä, festivalä katılannarın paradı oldu. Paradın başında Gagauziyanın hem Moldovanın bayrakları dalgalanardı. Bütün yol, öndä gidän Çadırdakı Kultura Evinin duhovoy orkestrası gözäl havalar çaldı.

O dee tauşamnı o çok sürtmeycek. O da etişmeycek. Beegir harıycek etişmeycek gene bizi. Gene duruklane biraz da gide ileri. Üçüncü beegir gele.

İstorik Kantakuzen istoriyasında sölier, ne türlü baalantı hem uzlaşmak Balık Bey yapmış Mihail Paleolog padişahın haliflerinlân. Manoff yazıer: Padişahça Ana görmüş, ki onun kuvedi altinda kalıer saadâ Kostantinopol kasabası, zerâ hepisi kalan kasabalar geçmişlâr Kantakuzenin tarafına, o zaman yollamış bir misiya, bir elçilik Balıka, hani Karbunikanın, Kavarnanın Beyimiş hem da Balıkı teklif etmiş versin padişahkaya yardım. Balçık ey kabul etmiş padişahçanın adamlarını hem da yollamış ona yardım için kendi kardaşlarını Teodoru hem Dobrotiçi hem bin ayırma soldat. Onlar ensemişlâr cümlâ kaleleri, hem kasabaları Kara Denizin boyunda hem zorlamışlar onları atılsınlar Kantakuzendân hem da çekinsinlâr Padişahçanın tarafına, onun eli altına. Padişahça Ana çok ikramlan, hem çok şanlan kabul etmiş Dobrotiçi, evlendirmiş onu Apokofkosun kızilan hem da koymuş yapmış Dobrotiçi generalisim Urumların üstünâ.

Çuvaşlar (Çuvaş dili: чăвашсем ) Çuvaşiya, Rusiya, Tatarstan, Başkiriya, Ulyanovsk Oblastı, Samara Oblastı, Orenburg Oblastı, Krasnoyarsk Krayı, Moskva, Saratov Oblastı, Kemerovo Oblastı, Hanti-Mansi Okrugu — Yugra, Kazahstan, Ukrayna, Özbekistan, Biyaz Rusiya, Kırgızstan, Latviya, Türkmenistan, Moldova, Litvaniya, Estoniya, Gruziya, Azerbaycan, Tacikistanda yaşeer. İnsannar hepsi 1 700 000. Dinneri Hristian. Laf eder insannar Çuvaş dilinda.

Bu sebepten, ki açalım deyi hem bulalım deyi gagauzlarin istoriyasını, lââzım bakalım, ne söleer gagauzlar için gagauzların sözüeti hem da başka halkların sözüetleri hem da onnarı kullanıp, yazalım gagauzlann istoriyasını.

Dimitri Karaçoban deneer yapmaa filosoflu birleştirmeklâr: Baktım şennik aracundan,- Bütün dünnaa - alacadan. Gözlerima yaşlar doldu,- Kim nereda, kim ne oldu! (""Persengelâr"") Haliz poeta-vatandaşa ""dünneyin bütünnâ tamanruksızlıı - onun cuvaplıında (Vas. Fedorov). Buna dalgalı cuvap etti Bucaktan avtor: ... Da dünnaa dinmâz hep Çaarer, çaarer: ""Gelin, Gelin beni düzün, Zeremin ban - sizim! (""Yanıklık"") Karaçobanın bitki şuhlarında gözellik hem iilik kategoriyaları elegiya tonnarında gösterilerlâr bitkisizlik görümündâ.

Anılmış Azerbaycan hem dünnää klasii NİZAMİ GENCEVİ dünnää kulturasında silinmäz bir er kaplêêr. Ona saygı hem onunnan hodulluk duyan Moldovada yaşayan Azerbaycannılar, katlanıp, NİZAMİ GENCEVİya bir anmak taşını hazırladılar.